Title: Név:
Author: Hartwein Józsefné
Last saved by: Németh Henrietta
Company: VIDEOTON Autóelektronika Kft.

Név: | Árvácska

Hozzávalók:

Tészta: 
12db tojás 
12 evőkanál cukor 
1 cs. vaníliás pudingpor 
1 cs. puncs pudingpor 
2 cs. csokis pudingpor 
Krém: 
1/2 liter tej 
5 evőkanál liszt 
20 dkg vaj vagy margarin 
25 dkg porcukor 
1 cs. vaníliás cukor

Elkészítés:

Sárga tészta: 
3 tojás fehérjét, 3 kanál cukorral összekeverjük, majd hozzáadjuk a 3 tojás sárgáját és egy vaníliás pudingport. Egy őzgerincbe téve sütjük. 
Rózsaszín tészta: 
3 tojás fehérjét 3 kanál cukorral összekeverjük, majd hozzáadjuk a 3 tojás sárgáját és egy puncs pudingport. Egy őzgerincbe téve sütjük. 
Barna tészta: 
6 tojás sárgáját, 6 kanál cukorral összekeverjük, 6 tojás fehérjét felverjük, hozzáadjuk, majd a 2 cs. csokis pudingport. Sütőlapon sütjük. Ha megsült összetekerjük mint a piskótatekercset. 
Krém: 
1/2 liter tejet 5 kanál lisztel sűrűre főzünk. 20 dkg vajat 25 dkg porcukrot, 1 cs. vaníliás cukorral kikeverünk .Ha a főtt krém kihűlt a kettőt összekeverjük. 
Elkészítés: 
A barna tésztát kitekerjük és megkenjük a krém egy részével. A sárga és a rózsaszín tésztát hosszában kettévágjuk, rá teszünk egy sárgát és egy rózsaszínt közéje pedig krémet .Ennek a tetejét is megkenjük krémmel és a sárga tésztára rózsaszínt a rózsaszínre sárgát teszünk, közéje pedig krémet Végül a barna tésztát feltekerjük

Név: | Borzas Kata

Hozzávalók:

4 tojás sárgája 
15 dkg Ráma 
10 dkg cukor 
40 dkg liszt 
1 cs. sütőpor, 
kevés tej 
Töltelékhez: 
4 tojás habja 
15 dkg cukor 
10 dkg dió, vagy mák,lehet akár mazsola,vagy bármilyen gyümölcs is tetszés szerint variálható

Elkészítés:

A margarint csipet sóval habosítjuk,hozzáadjuk a cukrot, majd a tojás sárgákat, végül a sütőporos,szitált lisztet, s annyi tejet ,amennyitől nyújtható tésztát kapunk. 
A tészta 2/3 részét kikent,lisztezett tepsibe fektetjük,akár lekvárt is tehetünk rá,majd rákenjük az összeállított tölteléket. 
A töltelékhez először a habot verjük fel,hozzá a cukrot,majd a többi hozzávalókat adjuk .A maradék tésztát is kinyújtjuk,ujjnyi széles csíkokat vágunk, s rácsozva tesszük a töltelék tetejére. 
A rácsot megkenhetjük tojással,s így szép pirosra pirul.

Név: | Babapiskóta házilag

Hozzávalók:

4 db tojás 
25 dkg porcukor 
1 dkg szalakáli 
3x20 dkg liszt 
csipet só 
2 cs. Vaníliás cukor 
kb. fél dl meleg víz , a szalakáli feloldásához

Elkészítés:

Az egész tojásokat a porcukorral és a meleg vízben feloldott szalakálival, vaníliacukorral és csipetnyi sóval habosra kavarjuk. Kicsit pihentetjük, majd beledolgozunk óvatosan 20 dkg lisztet. Letakarjuk és eltesszük másnapig, amikor belekeverjük a második adag lisztet(ismét 20 dkg-ot). Egy-két órát pihentetjük, majd hozzáadjuk a harmadik adag lisztet is. 
Késhegynyi vastagra nyújtjuk, és ha van babapiskóta kiszúrónk, akkor azzal szaggatjuk, ha nincs késsel stangliszerű csíkokra vágjuk a tésztát. Előmelegített sütőben halvány sárgára sütjük.

Név: | Bajor pogácsa
Kategória: | Köretek

Hozzávalók:

80dkg burgonya 
2db tojás 
15dkg trappista sajt 
zsemlemorzsa 
só 
bors 
olaj a sütéshez

Elkészítés: | A burgonyát héjában megfőzöm,összenyomom,beleteszem a reszelt sajtot,a tojást és ízlés szerint sót,borsot .Ezután pogácsákat csinálok belőle,beleforgatom a zsemlemorzsába és bő olajban kisütöm.

Név: | Csíkos süti

Hozzávalók:

Hozzávalók: 

az első tésztához: 1,5dl(kis poharas) tejföl 1tojás 1 mokkáskanál szódabikarbóna 5 evőkanál finom liszt 5 evőkanál kristálycukor 5 evőkanál darált mák 

a második laphoz: ugyanezek a hozzávalók,csak a mák helyett 5 evőkanál darált dió 

a harmadik laphoz: ugyanezek a hozzávalók,csak a dió helyett 5 evőkanál keserű kakaópor 

a krémhez: 1 liter tej 8 evőkanál búzadara 2 csomag vaniliás cukor 25 dkg vaj,vagy sütőmargarin 25 dkg porcukor 

a tetejére: 10 dkg reszelt csokoládé

Elkészítés:

Az első laphoz valókat kikeverni a felsorolt hozzávalókból,majd sütő papírral bélelt vagy kizsírozott tepsiben szépen elkenni,közepes lángon (180 C-on légkeveréses sütőben 165 C-on) kb. 25 perc alatt megsüti .először a mákos azután a diós végezetül a kakaós lapot sütjük ki. Deszkára vagy tálcára rakva hagyjuk kihűlni. 

Ezután a tejből és a darából aránylag sűrű tejbegrízt  főzünk,vízzel telt edénybe állítva gyorsan lehűtjük. Amíg hűl,addig a szoba hőmérsékletű margarint a kétféle cukorral habosra keverni és a már kihűlt tejbegrízhez adjuk. 

Végül mindhárom megsütött lapot betöltjük a krémmel,de úgy,hogy középre kerüljön a kakaós lap .Vigyázz,hogy a tetejére is maradjon egy vékony rétegnyi krém,erre reszeljük a táblás csokit. De csokoládémázzal is be lehet vonni.

Név: | Csokis őzgerinc

Hozzávalók:

25 dkg margarin 
25 dkg cukor 
20 dkg liszt 
20 dkg dió 
6 db tojás 
1 csomag sütőpor 
1 csomag van.cukor 
1 kk.reszelt citromhéj 
a mázhoz 20 dkg tortabevonó

Elkészítés: | Habosra keverjük a margarint a cukorral, egyenként közékeverjük a tojások sárgáját, majd a lisztet, sütőport, van.cukrot, citromhéjat és a durvára vágott diót. Végül a kemény habbá vert tojásfehérjét is óvatosan beleforgatjuk. Őzgerincformába öntjük, és forró, kb. 200 °C-os sütőbe toljuk, a tüzet mérsékeljük kb. 180 °C-ra, így sütjük tűpróbáig! Még melegen deszkára borítjuk, és bevonjuk az olvasztott tortabevonóval.
Tanácsok: | Ez az adag két őzgerincformába fér bele!

Név: | Hatlapos

Hozzávalók:

Tésztához: 
50 dkg liszt, 
25 dkg margarin, 
10 dkg porcukor, 
1 egész tojás, 
1 sütőpor. 

Krémhez: 
14 púpos evőkanál cukor, 
8 púpos evőkanál liszt, 
5 dkg cukor, kakaó, tej, 
15 dkg margarin.

Elkészítés:

Annyi tejjel összegyúrjuk, hogy könnyen nyújtható tésztát kapjuk. 6 egyenlő cipóra osztjuk és kinyújtjuk. Nyújtásnál rétesliszt használata javasolt. Tepsi hátán sütjük, nem kell kikenni. 

Krém: 8 púpos evőkanál cukrot, 8 púpos evőkanál lisztet egy lábosba teszünk. Lassanként hozzákeverünk 1 és 1/4 liter tejet. Ezt állandó keverés mellett sűrűre főzzük. Előzőleg egy kis edénybe beleteszünk 6 púpos evőkanál kristálycukrot és mikor már sűrűsödni kezd a főzött krém, a cukrot is tűzre tesszük és megpirítjuk. Vigyázni kell, hogy el ne égjen. Ha a krém sűrű lett és a cukor is megpirult, cukorba teszünk 15 dkg vajat és összekeverjük. 5 részre osztjuk. 
A lapokat egyesével meg kell tölteni a krémmel. Ez azt jelenti, hogy amikor egy lap megsült akkor nyomban rá kell kenni a krémet, aztán sütőből kivéve azonnal a következőt. Így kell tenni az összes lappal, különben összetörnek a lapok.

Név: | Csodatorta

Hozzávalók:

Tésztához: 
70 dkg porcukor 
12 tojás 
20 evő kanál hideg víz 
30 dkg darált dió 
50 dkg liszt 
2 csomag vaníliás cukor 
1 csomag sütőpor 

Főzött krém: 
6 tojás, 
30 dkg porcukor, 
50 dkg vaj, 
4 dkg kakaó, 
10 dkg darált dió, 
4 kanál rum. 

Valamilyen nagyon pikáns lekvár. 

Csoki máz: 
12 dkg cukor, 
4 evőkanál kakaó, 
4 evőkanál víz.

Elkészítés:

A porcukrot a tojássárgájával kb. 1 órát, keverjük. Folytonos keverés közben beleöntjük a hideg vizet, és még egyszer jól kikeverjük. Azután beletesszük a darált diót és a vaníliás cukorral meg a sütőporral elkevert lisztet. Végül óvatosan belekeverjük a keményre felvert tojáshabot. Egy nagy tortaformát kikenünk, meglisztezzük, beleöntjük a tésztát, és mérsékelt tűzön, előmelegített sütőben megsütjük. A kihűlt tortát négy lapra vágjuk. 

Krém: 
Az üstbe beleütjük a 6 egész tojást, beleszórjuk a porcukrot, és habverővel gőz fölött addig verjük, míg sűrűsödni kezd. Azután levesszük a gőzről, hozzáadjuk a vajat, a kakaót, a darált diót és a rumot. Addig verjük, míg kihűl. 

Csoki máz : 
12 dkg cukrot, 4 evőkanál kakaót, és 4 evőkanál vizet kikeverünk, majd lassú tűzön addig főzzük, amíg a cukor el nem olvad. (Onnan lehet tudni, hogy hólyagok nőnek a tetején). Biztonság kedvéért egy kicsit cseppentsünk egy pohár hideg vízbe, és ha nem folyik szét, hanem egyben leszáll a pohár aljára, akkor már biztosan jó! Rögtön keverjünk bele egy pici vajat vagy margarint (1-2 dkg-nál ne többet, mert nem fog megkötni), és azonnal lehet a süteményre önteni. Ha van türelmünk, már csak azt kell megvárni, hogy megkössön, ha nincs, tegyük hűtőbe, ott pár perc alatt megszilárdul. 

Az alsó tortalapot a főzött krémmel töltjük meg .Arra kerül még egy lap,azt megkenjük a pikáns lekvárunkkal,majd jöhet rá a következő lap, és arra ismét krém kerül .Végül az utolsó torta lap .Ezt az egészet bevonjuk csoki mázzal és megvárjuk,h megkössön.

Név: | Papagáj-szelet

Hozzávalók:

Tészta: 
4 tojás 
300 g cukor 
1 csomag kocka margarin 
2 dl tejföl 
300 g liszt 
1 csomag sütőpor 

1. tál: 
1 csomag vaníliás pudingpor 
1 csomag vaníliás cukor 

2. tál: 
2 ek. kakaópor 

3. tál: 
1 csomag puncs ízű pudingpor 

Mázhoz: 
1 csomag margarin vagy vaj 
250 g porcukor 
3 ek. forró víz

Elkészítés:

Tészta/tészták elkészítése: 

4 tojást, 300 g cukrot 1 csomag margarinnal habosra keverünk, kicsinyenként hozzáadunk 2 dl tejfölt, 300 g lisztet, 1 sütőport. Három tálba tesszük, s mindegyik adaghoz mást keverünk. Az elsőhöz 1 csomag vaníliás pudingot, és egy vaníliás cukrot. A másodikhoz 2 evőkanál kakaóport. A harmadikhoz 1 csomag puncs ízű pudingport. Két őzgerinc formában sütjük úgy, hogy alul sárga, középen barna, felül rózsaszín massza van. Lassú tűznél kell sütni. 

Máz elkészítése: 
1 csomag vajat, 250 g porcukrot, 3 evőkanál kakaóport, 3 evőkanál forró vízzel jól kikeverünk, és a kihűlt tésztára kenjük. Ha megszárad a máz, lehet szeletelni.

Név: | Paradicsomos süti

Hozzávalók:

2 tojás 
1,5 kávéskanál fahéj 
1,5  kávéskanál szódabikarbóna 
18 evőkanál paradicsomlé 
18 evőkanál cukor 
18 evőkanál olaj 
26 evőkanál liszt

Elkészítés:

A hozzávalókat robotgéppel összekeverem. 
kivajazott tepsibe öntöm. 
Előmelegített sütőben,közepes hőfokon!

Név: | Hideg krémes

Hozzávalók:

2 nagy csomag derbi keksz vagy helyette jó más vajas keksz is 
1 l tej 
4 tojás 
2 csomag vaníliapuding 
2 evőkanál zselatin (kb. 1 csomagnak felel meg) 
1 Ráma margarin (25 dkg-os) 
9 evőkanál porcukor 
2 csomag vaníliás cukor

Elkészítés:

A pudingot, a vaníliás cukrot, tojások sárgáját és a zselatint kevés tejjel kikeverjük, a többi tejet feltesszük melegíteni. Amikor a tej forrásban lesz, beleengedjük óvatosan a pudingos masszát és jó sűrűre főzzük. 
A margarint a porcukorral habosra keverjük, majd a tojások fehérjét habbá verjük. A margarinos masszát a meleg (nem forró!) tejes-pudingos krémhez adjuk, jól elvegyítjük. 
Utoljára adjuk hozzá a tojások felvert habját, lazán belekeverjük ügyelve arra, hogy a hab ne nagyon essen össze. 
A kekszeket egy olyan tepsibe kirakjuk, aminek magasabb pereme van. A kirakott kekszek úgy funkcionálnak a sütinél  , mint egy süteménylap. Szorosan rakjuk a kekszeket egymás mellé, majd a krémet beleöntjük, szépen egyenletesen elsimítjuk. Ezután a vajas kekszekből kirakjuk a krém tetejét is, ez lesz a második "lap". 
folpac fóliával gondosan betakarjuk, 1 éjszakára a hűtőben dermesztjük. 
Amikor fogyasztjuk, a kekszek mentén kell vágni, szép gusztusos kockákat kapunk eredményül.

Név: | Fincsi hó kifli

Hozzávalók:

A tésztához: 
35 dkg liszt 
20 dkg margarin 
1 tojás 
csipet só 
1 dl tejföl 

A töltelékhez: 
ízlés szerint: lekvár, dió, mák, túró

Elkészítés: | A lisztet, a margarint, a tojást, sót, tejfölt jól összegyúrjuk, kidolgozzuk. Egy órát pihentetjük, utána késfok vastagságúra nyújtjuk. Négyszögletes lapokat (kb. 6x6cm) vágunk ki belőle, és a választott töltelékből mindegyik csücskére rakunk egy keveset. A tésztadarabokat összegöngyöljük (az egyik sarkából indulva), és kifliket formálunk belőlük. Forró sütőben aranysárgára sütjük, vaníliás cukorral jól megszórjuk.

Tanácsok:

Mivel a tésztában nincs cukor,ezért a töltelék lehet reszelt sajt, sajtkrém, zöldségkrém, vagy akár valamilyen hús is - persze ilyenkor nem kell a vaníliás cukor a tetejére sem. 
Kb. 50 db lesz belőle.

Név: | Kókuszos húsdarálós

Hozzávalók:

- 60 dkg liszt 
- 25 dkg porcukor 
- 15 dkg kókusz 
- 1 vaníliás cukor 
- 2 egész tojás 
- 25 dkg margarin 
- fél dl rum 
- 1 sütőpor

Elkészítés:

A hozzávalókat összegyúrjuk. A húsdarálóra felszereljük a formázót, átnyomjuk a tésztát, egyforma darabokra vágjuk, sütjük. 
Ha kihűlt az egyik felét csokival megkenhetjük.

Név: | Üdítős szelet

Hozzávalók:

Tésztához: 
5 db tojás 
6 evőkanál cukor 
0,5dl olaj 
7 evőkanál liszt 
fél csomag sütőpor 
1 evőkanál kakaó 
Krémhez: 
25 dkg (Ráma)margarin 
2 csomag vaníliás cukor 
20 dkg porcukor 
25dkg túró 
Mázhoz: 
2 csomag vaníliás ízű pudingpor(főzős) 
4-5 evőkanál cukor 
7 dl Miranda szénsavas üdítő

Elkészítés:

a tojássárgáját habosra keverem a cukorral és az olajjal, majd a sütőporral összekevert lisztet a kakaóport hozzákeverem és végül a tojások felvert habját is. 
Zsírozott, lisztezett közepes méretű tepsibe kisütjük. 
krém készítése:a margarint habosra keverjük a vaníliás cukorral a porcukorral és a túróval majd a kihűlt tésztára kenjük. 
máz készítése:A pudingport a cukorral és egy kevéske mirandával összekeverjük majd a többi mirandát is hozzáadjuk és az egészet felforraljuk és sűrűre főzzük .A tűzről levéve kihűlni hagyjuk. 
Ha már kihűlt, de még nem dermedt meg a túrókrém tetejére öntjük óvatosan, majd 1-2 órára a hűtőbe tesszük.

Név: | Csupa csoki torta

Hozzávalók:

25 dkg jó minőségű csokoládé, 
25 dkg vaj, 
25 dkg liszt, 
25 dkg barnacukor, 
4 dl tejszín, 
3 tojás, 
1 evőkanál rum, 
1 kiskanál sütőpor, 
10 dkg darabolt mandula.

Elkészítés:

A csokoládét 5 dkg vajjal megolvasztjuk. A megolvadt, meleg csokoládéba gépi habverővel apránként belekeverjük a többi vajat, a cukrot, a tojásokat, végül a tejszínt. A lisztet összeszitáljuk a sütőporral. A sütőporos lisztet is a csokoládékrémbe keverjük. 

Egy tortaforma alját kibéleljük sütőpapírral. A forma oldalát ne kenjük ki vajjal és ne tegyünk oldalra sütőpapírt sem. A mandulát a forma aljába szórjuk. A tésztát a tortaformába, a mandulára öntjük. 

Előmelegített 180-200 fokos sütőben legalább egy órát sütjük. Akkor van készen, ha a beleszúrt villára vagy hústűre már nem tapad ragacsos nyers tészta, és a torta oldala elválik a tortaformától. 

A megsült tortát felfordítva borítjuk tortatálra, így a mandula kerül felülre. Melegen vagy hidegen is tálalhatjuk. Nagyon finom vaníliaöntettel, vaníliafagylalttal vagy tejszínhabbal, de valamilyen fanyar gyümölcsből készített öntettel is.

Név: | 3 bit szelet

Hozzávalók:

6 egész tojás,45dkg cukor,15 dkg darált dió,2dkg zsemlemorzsa,3dkg liszt,1kiskanál sütőpor.2 vaníliás puding por,1ráma, vaníliás cukor, kakaó,1 csomag háztartási keksz,6-7 dl tej. 
ét csoki, tejszín/EZ UTÓBBI NÉLKÜL IS JÓ/

Elkészítés:

A tojásfehérjét 20dkg cukorral kemény habbá verjük .Hozzáadjuk a daráltdiót, lisztet sütőport, zsemlemorzsát .Gáz tepsiben sütjük. 
A 6 tojás sárgát,25 dkg cukorral,2 vaníliás pudingporral tejben felfőzünk. Ha kihűlt, hozzáadjuk a rámát .Kétfelé szedjük, egyikbe kakaó, másikba a vaníliás cukor kerül. Összeállítjuk 
alul a tészta, erre a sárgakrém,majd a keksz./nem kell beáztatni/majd a barna krém .A tetejét reszelt csokival, tejszínhabbal  díszítjük.

Tanácsok: | Rakhatunk alá nápolyi lapot .A pudingba ,amikor megfőzöm teszek egy pici vajat, úgy nem bőrösödik be. Célszerű 1nappal fogyasztás előtt készíteni, mert másnapra puhul meg a keksz. Ha gyorsan enni akarod,cukros tejbe áztathatod a kekszet, de ne ázzon el nagyon.

Név: | Kókusz szelet
Hozzávalók: | 10dkg kókusz, 10 dkg liszt, 3 nápolyi lap,7 egész tojás,35 dkg cukor, pici sütőpor,4 dl tej , 2 karamellás pudingpor,1ráma,1 éttorta bevonó.

Elkészítés:

Zománcozott tepsi aljára szorosan lerakjuk a nápolyi lapokat . A 7 tojásfehérjét 20 dg cukorral keményre verjük . Hozzáadjuk a liszttel elkevert sütőport, majd a kókuszreszeléket. Rákenjük a nápolyi lapra , elsimítjuk. Sütjük kb. 10 percig. tűpróba, ha nem ragad , akkor jó. 
A 7 tojás sárgát elkeverjük a 2 pudingporral, a maradék cukorral, kevés tejjel, majd a többi tejjel sűrűre főzzük Nagyon pici rámát keverünk hozzá, ne bőrösödjön be. Ha kihűlt hozzáadjuk a többi rámamargarint. A krémet a kihűlt tésztára kenjük ..És elkészítjük a tortabevonóval a csoki mázat . Ezt is a tésztára tesszük.

Tanácsok: | Nem kell be melegíteni előre a sütőt, mert megég a nápolyi lap . Szép világosra kell sütni, de ne ragadjon. Recés késsel szeletelhető. Ha nem akarod, hogy repedjen a máz, melegítsd meg a kést, láng felett.

Név: | Őszibarack szelet.

Hozzávalók:

5 tojás, 25 dkg porcukor, 1 dl olaj, 1 dl víz, 25 dkg liszt, 1 csomag sütőpor, 1 evőkanál 
kakaó, 1 evőkanál fahéj, 
2 csomag vanília ízű pudingpor, 4 dl tej, 20 dkg cukor,20 dkg margarin 25 dkg túró,1 citrom reszelt héja,30 dkg kis kockára vágott őszibarack. 
Csoki.

Elkészítés:

A tojássárgáját a porcukorral, az olajjal, a vízzel habosra kavarjuk. Hozzáadjuk a sütőporral elkevert 
25 dkg lisztet és a kakaóport. Ezt követően a felvert tojásfehérjével lazán összekeverjük. Megsütjük. 
Krém: 2 csomag vanília ízű pudingport, 4 dl tejjel, 20 dkg cukorral sűrűre főzzük és hozzáadunk 
1 citrom reszelt héját és levét, hagyjuk kihűlni. 20 dkg margarint 25 dkg áttört túrót kikeverünk és 
hozzáadjuk a kihűlt krémhez és 30 dkg kis kockára vágott őszibarackot. 
A piskótát magasságától függően 2 vagy 3 részbe vágjuk, és a krémmel megtöltjük. 
Tetejére, egy kis krémet kenünk barack darabok nélkül, majd csokit reszelünk rá.

Tanácsok: | Az összevágott barackot, papír törlőn le kell csepegtetni.

Név: | Aranygaluska

Hozzávalók:

1/2 kg liszt 
2 dkg élesztő 
2 tojássárgája 
3 dl tej 
5 dkg cukor 
só 
6 dkg margarin 

A tésztát ebben forgatom: 
15 dkg dió 
15 dkg cukor 
15 dkg margarin

Elkészítés:

A hozzávalók első részéből a margarin kivételével mindent összedolgozunk (amíg a tészta már leválik a kezünkről). A 6 dkg margarint megolvasztom. Szépen finoman beledolgozom a tésztába az olvasztott margarint. Fél órát pihentetem 
Kinyújtom a tésztát kb. 1 cm-esre. Kiszaggatom pogácsaszaggatóval. Majd ezeket a kiszaggatott darabokat a 15 dkg olvasztott margarinban megforgatom. Közben a diót és a cukrot összekeverem. Ezzel a cukros-diós keverékkel megszórom. Lehet rétegezve rakni - ez kb. 3 réteg - illetve 1 réteget csinálni.

Tanácsok:

180 fokon 30-45 perc. 

Vaníliasodóval a legfinomabb.

Név: | Vargabéles
Kategória: | Sütemények, édességek

Hozzávalók:

1 kg tehéntúró 
6 dl tejföl 
5 tojás 
20 dkg margarin 
20 dkg cérnametélt 
25 dkg porcukor 
1 csomag vaníliás cukor 
10 dkg mazsola 
1 citrom reszelt héja 
1 csomag réteslap 
zsír vagy olaj a réteslapok kenéséhez

Elkészítés:

A tésztát kifőzzük, de lehetőleg ne legyen túl puha. Hideg vízben lehűtjük, lecsepegtetjük. A margarint a tojás sárgákkal , a porcukor felével, a vaníliás cukorral és a reszelt citromhéjjal habosra keverjük. Hozzáadjuk az áttört túrót, a tejfölt, a cérnametéltet és a mazsolát. A tojás fehérjéből a porcukor másik felével kemény habot verünk, és ezt is a masszához keverjük. 
A réteslapok felét rétegesen megkenjük az olvasztott zsírral, és kibélelünk vele egy magas peremű, 20-30 cm-es tepsit. Rásimítjuk a tölteléket, és befedjük a maradék megzsírozott réteslapokkal. A bélest közepesen meleg sütőben 50-60 percig sütjük. 
Porcukorral meghintve tálaljuk.

Név: | Ananászos répatorta

Hozzávalók:

2 dl tej, 
2 dl étolaj, 
3 db egész tojás, 
50 dkg cukor (lehet barna cukor is), 
2 csomag vaníliás cukor, 
25 dkg ananász pépesítve, 
25 dkg reszelt sárgarépa, 
1 kiskanál só, 
13 dkg dió (mandula) darálva, 
2 kiskanál fahéj, 
25 dkg liszt, 
3 kiskanál szódabikarbóna, 
10 dkg kókuszreszelék.

Elkészítés:

A tejet , és az olajat
  a 3 tojást és a cukrot robotgéppel elkeverjük, majd sorban hozzáadjuk a többi hozzávalót. Egy tepsit sütőpapírral kibélelünk úgy, hogy a szélére is jusson, beleöntjük a tésztát. 180 fokos sütőben 1-1,5 órát sütjük. Sütés közben néha villával (hústűvel) megszúrjuk a közepét, ha nem ragad semmi a villára, készen van. 3 napig is eláll.

Név: | Túrótorta I.

Hozzávalók:

4 dl tej 
1 csomag túró 
1 csomag vaníliás cukor 
15 dkg cukor 
10 dkg vaj, 
3 teáskanál zselatin 
gyümölcs 
babapiskóta

Elkészítés:

1 csomag túrót 1 dl tejjel, 1 csomag vaníliás cukorral össze turmixoljuk , 10 dkg vajat 10-15 dkg cukorral kikeverünk habosra. Ezután az elkészített túrót a vajjal és még 1 dl tejjel óvatosan összekeverjük. 2 dl tejben 3 teáskanál zselatint feloldunk, felfőzzük (nem kell forralni), amikor langyosra hűl, hozzákeverjük a már elkészített túróhoz. 
Azután a formába rakjuk rétegesen: először a túrót, utána egy réteg gyümölcsöt, ismét a túrót, és így tovább. A felső réteg ismét túró legyen. A tetejére babapiskótát rakunk. Lezárjuk a formát és betesszük a hűtőszekrénybe. Kb. 1 óra múlva kivesszük, ráfordítjuk a tálcára. Az alsó tetőt levesszük, így könnyen leemelhetjük a formát róla. A végén még díszíthetjük gyümölccsel és tejszínhabbal.

Név: | Puncsos piskótatekercs

Hozzávalók:

3 db tojás 
1 ½ dl (²⁄³ csésze) cukor 
1 pohár finomliszt /2dl-es/ 
2 teáskanál sütőpor 
1 ½ evőkanál tej 
2 evőkanál puncs- vagy ánizslikőr 

A töltelékhez: 

10 dkg margarin vagy vaj 
1 ½ dl (²⁄³ csésze porcukor) 
1 ½ evőkanál kakaópor 
½ teáskanál vanília 
1 tojássárgája 
½ dl (3 evőkanál) puncs- vagy ánizslikőr

Elkészítés:

Béleljük ki a tepsit sütőpapírral. 
Verjük fel a tojásokat a cukorral világossárgára és nagyon sűrűre. 
Keverjük össze a száraz hozzávalókat, és forgassuk a tojásos keverékbe. Keverjük hozzá a tejet és a puncslikőrt. 
A tésztát egyenletesen terítsük szét az előkészített tepsiben. 
Süssük a sütő középső rácsán nagyjából 5 percig. 
Borítsuk ki a süteményt egy cukorral megszórt sütőpapírra, távolítsuk el róla a sütéshez használt papírt. Fedjük le a tepsivel, és hagyjuk teljesen kihűlni. 

Keverjük habosra a vajat a cukorral. Adjuk hozzá a kakaóport, a vaníliát, a tojássárgáját és a puncsot. 
Terítsük szét egyenletesen a tölteléket a süteményen. Tekerjük fel, és illesztett oldallal lefelé fordítva tegyük tálaló tálra .Tegyük hűtőbe legalább egy órára, mielőtt felvágnánk. 

A sütő hőmérséklete: 250 °C, légkeveréses sütő: 200 °C.

Név: | Tejfölös keksz
Kategória: | Sütemények, édességek

Hozzávalók:

1 csomag keksz 
2 doboz tejföl 
édesítőszer vagy cukor 
eper a tetejére 
zselatin

Elkészítés: | A tepsi vagy tál aljára a kekszeket lefektetjük, rá tejfölt, kekszet és megint egy réteg tejfölt, ezt rétegezzük úgy, hogy a tetejére végül keksz kerüljön, majd a felkarikázott epret ráhelyezzük és zselatint készítünk, amit a tetejére öntünk. Végül 1-2 órára a hűtőbe tesszük, így a keksz szépen megpuhul és vágható lesz.

Név: | Ostya szalámi

Hozzávalók:

4 tojás 
15 dkg cukor 
15 dkg ét csoki 
20 dkg vaj 
20 dkg darált keksz 
15 dkg dió 
10 dkg mazsola 
1 cs. vaníliás cukor 
3 ostyalap 
Lehet dúsítani szárított gyümölccsel, darabos dzsemmel, 
mogyoróval, mandulával, csoki darabokkal , kókuszreszelékkel.

Elkészítés:

A tojásokat a cukorral gőz fölött keverjük, míg a cukor el nem olvad, 
majd (még a gőz fölött tartva) beledobjuk a vajat, a csokit, és a 
vaníliás cukrot. Levesszük a tűzről és beletesszük a kekszet, a 
mazsolát, és a diót is, összekeverjük, és hűlni hagyjuk. Az ostyalapot 
nedves ruhába csomagoljuk (pár perc), megtöltjük a krémmel és a ruha 
segítségével felcsavarjuk. Alufóliába csavarjuk, megnyomkodjuk, 
hűtőbe tesszük, ha jól megszilárdult, szeleteljük.

Név: | Anyós szelet

Hozzávalók:

Tészta 

1 db tojás, 
½ margarin, 
1 evőkanál cukor, 
1 vaníliás cukor 
½ liter liszt, 
egy kevés sütőpor. 

Töltelék 

8 db tojás, 
30 dkg cukor, 
citrom héja, 
30 dkg dió, 
1 evőkanál liszt (prézli).

Elkészítés:

A tészta alapanyagait összegyúrjuk, kisodorjuk, felét egy kizsírozott, kilisztezett tepsibe tesszük. 
A töltelékhez valókat összekeverem szép lassan. 
A tojások fehérjét kemény habbá verve adom hozzá majd legutoljára. 
Ezt a tepsiben lévő tésztára rákenjük. 
Végül ráhelyezzük a megmaradt kinyújtott tésztalapot, és megsütjük. 
Lehet csokoládémázzal bevonni, vagy porcukorral megszórni a tetejét.

Név: | Almás pite

Hozzávalók:

25 dkg Ráma margarin 
40 dkg finomliszt 
12 dkg kristálycukor 
1 tojás sárgája 
1/2 citrom reszelt héja és leve 
1 csomag sütőpor 
1-2 evőkanál tejföl 

A töltelékhez 

2 kg alma 
(opcionálisan fél kg magozott meggybefőtt vagy mirelit meggy) 
2 csomag vaníliás cukor

Elkészítés:

A Rámát a lisztben elmorzsolom, a többi hozzávalóval ruganyos tésztává gyúrom. 2 cipóra osztom, én úgy szoktam, hogy az egyik cipót nagyobbra hagyom kicsivel ( ez lesz a süti alja), 
míg a másik cipó egy kicsivel kisebb ( ez lesz a teteje majd). Szerintem ugyanis sokkal finomabb, ha alul van több tészta, rajta a dús töltelék, majd a tetején a leheletvékony tésztaréteg következik. Egy közepes méretű, magasabb falú tepsit kivajazok, morzsával megszórom. A sütőt 200°C-ra előmelegítem. A nagyobb bucit veszem elő, lisztet deszkán tepsi nagyságúra nyújtom, majd a tepsibe egyengetem, kézzel kicsit bele is ,,tapsikolom" Leheletvékonyan megszórom zsemlemorzsával, majd jöhet bele az előzőleg kinyomkodott reszelt alma. Szépen elteregetem az alján ( ha az almás-meggyes változat mellett döntöttem, a meggyel ugyanígy járok el), megszórom a vaníliás cukorral és a fahéjjal. Ezután következik a második tészta buci, ezt is hasonlóméretűre nyújtom, a félkész süti tetejére hengergetem. Praktikus ehhez a művelethez a sodrófát igénybe venni, azaz arra tekerni a tésztát és úgy segíteni rá a tepsire. Villával megszurkálom, felvert tojás sárgával megkenegetem és mehet is kb 40 percre a sütőbe. Akkor jó, amikor a teteje halvány drapp színárnyalatot ölt és megszilárdult ( tű próba). Ha kihűlt, szeletelhető. 

(Aki a cukrozott tetővel szereti, az ne kenje meg a tetejét sütés előtt tojással, hanem miután kihűlt, szórja meg vaníliás porcukorral.)

Tanácsok: | Ezt az almás pite receptet a Nagyimtól tanultam, szerintem kategóriájában a legfinomabb. Legalábbis eddig még mindig nagy sikert arattam vele, különösen a páromnál, aki nagyon szereti a szaftos sütiket. Na ez a recept pont ilyen: szaftos, nem túl édes. Én a reszelt alma mellett még magozott meggyel is meg szoktam szórni, de a fent közölt receptben most az almáé a főszerep.

Név: | omlós pogácsa

Hozzávalók:

30 dkg finomliszt 
30 dkg rétesliszt 
20 dkg margarin 
10 dkg zsír 
2 tojás sárgája 
2 kk. só 
4 dkg élesztő egy kis tejben felfuttatva 
1 tejföl 

reszelt sajt a tetejére

Elkészítés:

Miután az élesztőt felfuttattuk az összes hozzávalóval tésztát gyúrunk,majd fél órát pihentetjük. 
Azután lisztezett deszkán 1 cm vastagságúra nyújtjuk és tetszőleges méretű pogácsákat szaggatunk. 
A pogácsák tetejét megkenjük tojásfehérjével és megszórjuk reszelt sajttal.

Név: | Charlotte torta

Hozzávalók:

tojás 
tej 
Dr. Otker tejszín ízű puding 
zselatin 
habfixáló 
tejszínhabpor 
gyümölcs

Elkészítés:

ALAP: 

2 db piskótatekercset készítünk 5-5 tojásból. 
3 tojásból pedig tortaformában megsütjük az alapot. 

KRÉM: 

Fél liter tejjel eredeti Dr. Otker tejszín ízű pudinggal elkészítjük a leírás szerint. A hideg tejbe belekeverünk 2 evőkanál zselatint, ezzel összefőzzük a pudingot. Hagyjuk kihűlni 1/2 liter tejet 6 csomag Tescós habporral felkeverünk és 
2 db kicsi habfixálót teszünk bele. 
A kemény tejszínhabba belekeverjük a pudingot és 1 doboz darabolt ananászt (előtte jól lecsepegtetjük). 
A fóliával és a piskótatekerccsel kibélelt tálba öntjük, a tetejére tesszük a kerek piskóta lapot. 12 óráig hűtőben tartjuk, majd tortatartóra borítjuk.

Tanácsok: | Más gyümölccsel is elkészíthető. Meggyel, barackkal, málnával, eperrel...

Név: | Máglyarakás egyszerűen

Hozzávalók:

6 db kifli, 
3 dl tej, 
4 db alma, 
1 db citrom 
4 db tojás 
15 dkg cukor 
1 cs. vaníliás cukor 
5 dkg mazsola

Elkészítés:

Az almákat vékony szeletekre vágjuk, és meglocsoljuk a citrom levével. Összekeverjük a citrom reszelt héjával, és a megmosott, lecsepegtetett mazsolával. 
A kifliket felkarikázzuk és leöntjük a tejjel. Utána a tojások sárgáját jól kikavarjuk a cukorral és a vaníliás cukorral. Ezt a keveréket is a kiflikre öntjük, majd a massza felét egy kivajazott sütőedénybe kanalazzuk. Elrendezzük rajta az almát, és beborítjuk a maradék kiflivel. Sütőbe téve 180 fokon kb. 20 percig sütjük, majd kivesszük, és rásimítjuk az időközben kemény habbá vert tojásfehérjéket. visszatoljuk a sütőbe, és szép pirosra sütjük.

Név: | Pilletorta

Hozzávalók:

2 csomag zselatin 
3 dl víz 
6 tojás 
14 kanál porcukor 
3 csomag vaníliás cukor 
2 kanál kakaó 
2 doboz tejföl 
1 csomag gyümölcskocsonya

Elkészítés:

A két csomag zselatint 3 dl vízzel felfőzzük és 3 részre osztjuk. 
A csatos tortaformát kikenjük vajjal. 
A sütemény 3 rétegű lesz. 
1. réteg: 
3 tojást 5 kanál porcukorral, 2 csomag vaníliás cukorral felverünk, majd egy rész zselatint belekeverünk. Beleöntjük a tortaformába, és betesszük a fagyasztóba, míg a következő réteg készül. 
2. réteg: 
3 tojást 5 kanál porcukorral, 2 kanál kakaóval felverünk, majd egy rész zselatint belekeverünk. Ezt az első rétegre öntjük és ismét visszatesszük a fagyasztóba. 
3. réteg: 
2 tejfölt 2 kanál porcukorral, 1 vaníliás cukorral kikeverünk, majd ebbe is egy rész zselatint teszünk. A második rétegre öntjük, majd fagyasztóban az egészet egy órán át hűtjük.